Kai Havertz

Kai Lukas Havertz (sündinud 11. juunil 1999 Aachenis) on Saksamaa jalgpallur, kes mängib Premier League'i klubis Londoni Arsenal ja Saksamaa jalgpallikoondises poolkaitsjana.

Ta liitus 11-aastaselt Leverkuseni Bayeri noorteakadeemiaga. Debüüdi klubi põhimeeskonnas tegi ta 15. oktoobril 2016 liigamängus Bremeni Werderi vastu. Temast sai 17 aasta ja 126 päeva vanuselt Leverkuseni kõige noorimaks debütant Bundesligas."UEFA.com's weekly wonderkid: Kai Havertz". UEFA. 4.4.2017. Vaadatud 4.12.2018 Esimese värava klubi meeskonnas lõi ta 2. aprillil 2017 mängus VfL Wolfsburgi vastu. Sellega sai ta Leverkuseni kõige noorimaks väravalööjaks Bundesligas. "Rising Star: Bayer Leverkusen's Kai Havertz". Bundesliga. 2.4.2017. Vaadatud 4.12.2018

14. aprillil 2018 sai Havertz 18 aasta ja 307 päeva vanuselt kõige nooremaks mängijaks, kes on Bundesligas jõudnud 50 mänguni."Bayer Leverkusen's Kai Havertz becomes youngest player in history to reach 50 appearances". Bundesliga. 14.42018. Vaadatud 4.12.2018 Hooajal 2018–19 lõi ta Saksamaa kõrgliigas 17 väravat, millega sai liiga läbi aegade noorimaks mängijaks, kes on ühel hooajal nii palju väravaid löönud."Kai Havertz, Lucas Alario and Julian Brandt secure Champions League spot for Bayer Leverkusen". bundesliga.com. 18.5.2019. Vaadatud 7.7.2020 2019. aasta detsembris sai ta 20 aasta, kuue kuu ja nelja päeva vanuselt kõige nooremaks mängijaks, kes on Bundesligas jõudnud 100 mänguni."Kai Havertz: 100 Bundesliga appearances for Bayer Leverkusen at 20". Bundesliga. 15.12.2019. Vaadatud 7.7.2020 Hooajal 2019–20 jäi tema arvele Bundesligas 12 väravat.

2020. aasta septembris liitus ta Londoni Chelseaga, kellega sõlmis viieaastase lepingu. 29. mail 2021 toimunud UEFA Meistrite Liiga hooaja 2020–21 finaalis võitis Chelsea tema väravast Manchester Cityt tulemusega 1:0.

Suvel 2023 osteti ta 70 miljoni euro eest Londoni Arsenali.

Debüüdi Saksamaa jalgpallikoondises tegi ta 9. septembril 2018 sõprusmängus Peruu vastu. Koondisekarjääri esimese värava lõi ta 9. oktoobril 2019 sõprusmängus Argentina vastu.

 Saavutused 
Chelsea
UEFA Meistrite Liiga: 2020–21
FA Cup: Teine koht 2020–21

 Viited 

 Välislingid 

Kategooria:Saksamaa jalgpallurid
Kategooria:Leverkuseni Bayeri mängijad
Kategooria:Chelsea FC mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 1999